Andøyposten
Store norske leksikon,Samfunn,Medier,Aviser,Norske aviser,Aviser i Nordland
Andøyposten er en lokalavis som utkommer i Andenes. Avisen ble grunnlagt i 1979 og eies av Polaris Media, som er majoritetsaksjonær, og andre mindre aksjonærer.
Andøyposten dekker Andøy kommune.Avisens digitale utgave er slått sammen med den digitale utgaven av naboavisa Vesteraalens Avis under adressen vol.no (Vesterålen Online). SortlandsAvisa var og med på det digitale samarbeidet til avisa ble lagt ned i 2017. Historie Andøyposten kom ut med sitt første nummer den 10. august 1979, men avisen videreførte en langt eldre avistradisjon på Andøya. To måneder tidligere hadde Andøya Avis gått inn, og Nordlys besluttet da å kjøpe opp forlagsretten. Sammen med avisen Øy-blikk (Øy-nytt)på Sortland (grunnlagt 1981), skulle restene av Andøya Avis fungere som en plattform for A-pressen i Vesterålen, en region der man ikke hadde fått skikkelig fotfeste.Men lokalt var det mange som ville det annerledes. Det ble tatt til orde for å videreføre tradisjonen med en partipolitisk uavhengig avis, eid av lokale krefter. I spissen for dette gikk tidligere ansatte i Andøya Avis. Under paroler som «Slutt opp om Andøyposten» og «Andøy trenger lokalavisen» var fem av dem med på å starte opp Andøyposten. Da den Nordlys-eide Andøya Avis kom ut med sitt første nummer 11. august 1979, startet «avis- krigen» på Andøya.Andøyposten overlevde aviskrigen noe utmattet, men seierrik. I årene som kom, styrket avisen sin posisjon i markedet. Staben ble utvidet, og i 1988 var det elleve ansatte, fire av dem på deltid. I 1983 begynte man å skrive på skjerm i redaksjonen (noe som var relativt tidlig), og ved årsskiftet 1985/86 ble det kjøpt inn en rotasjonspresse.Atle Hagtun var redaktør for Andøyposten i perioden 1979–89 og skal ha mye av æren for at Andøyposten ble en levedyktig lokalavis. I redaktørperioden til Bård Michalsen (1991–98) utviklet avisen en solid økonomisk basis.Avisen kom inn i eget bygg, og det ble økt interesse for aksjene i selskapet. Harstad Tidende fikk kontroll over 28,1 prosent av aksjene, men fremdeles var det et stort innslag av lokalt eierskap.I 2006 kunne redaktør Jørn Aune vise til et godkjent opplag på 2083 eksemplarer. Avisen kommer ut i tre eksemplarer hver uke. Andøyposten har over tid møtt større konkurranse fra Bladet Vesterålen. I Andøy kommune hadde Andøyposten i 2006 en dekningsgrad på 65 prosent av husstandene, mot Bladet Vesterålens 43 prosent. Opplag År Opplag   1983 2691   1998 2532   2008 2010   2015 1555   2020 1791    Til og med 2015 er opplagstallene for papirutgaven. Fra 2020 brukes netto opplagstall for digitalt abonnement og papirabonnement. Opplagstallene er de som rapporteres til Mediebedriftenes Landsforening i andre halvår. Fakta Første nr. 10.8.1979. Les mer i Store norske leksikon Norsk presses historie avis Eksterne lenker Andøypostens nettavis